Temeljem članka 54. Statuta Osnovne škole Krune Krstića, Školski odbor Osnovne škole Krune Krstića na svojoj 31. sjednici održanoj dana 9. travnja 2024. godine pod 3. točkom dnevnog reda jednoglasno je donio

# **KRITERIJI OCJENJIVANJA VLADANJA**

U skladu s člankom 72. stavka 1. i 5. te članka 73. stavka 1. **Zakona o obrazovanju u osnovnim i srednjim školama (NN, 87/08, 86/09,92/10,105/10, 90/11,05/12,16/12, 86/12,126/12, 94/13 i 152/14, 7/17, 68/18, 98/19, 64/20 i 151/22 )** ocjenu iz vladanja utvrđuje razrednik učenika na osnovi praćenja i procjenjivanja učenikovog ponašanja tijekom nastavne godine.

* Aktivnosti u procesu vrednovanja razvoja ponašanja učenika provode učitelji, razrednici i stručni suradnici transparentno, javno i kontinuirano, poštujući učenikovu osobnost i dajući svakomu učeniku jednaku priliku.
* Pri ocjenjivanju vladanja učenika razrednik/razrednica dužni su voditi računa o individualnim osobinama učenika/ce, posebno o njihovim karakternim i emocionalnim osobinama te o njihovim obiteljskim prilikama.
* Prilikom razmatranja ocjene vladanja učenika, u obzir treba uzeti aktivnosti i mjere koje je u smislu korekcije neprimjerenog ponašanja učenika poduzela škola, odnosno njihovu djelotvornost na učenika u kontekstu njegove aktivne spremnosti i suradnje u promjeni ponašanja.
* Vrednovanje vladanja učenika s teškoćama, koji savladavaju individualne, prilagođene i posebne programe, učitelji/stručni suradnici trebaju primjeriti teškoći i osobnosti učenika. Učenicima s posebnim potrebama ne snižava se ocjena vladanja zbog ponašanja koja proizlaze iz prirode njihovih teškoća.
* Ako učenik ima dijagnosticiran ADHD ili poremećaj pažnje, ponavljanje pogreške koje su posljedica impulzivnosti ne mogu se sankcionirati sniženom ocjenom iz vladanja.
* Konačan prijedlog ocjene iz vladanja razrednik predlaže Razrednom vijeću koje će razmotriti prijedlog te prema utvrđenim kriterijima potvrditi i/ili predložiti razredniku ocjenu iz vladanja za svakog pojedinog učenika.

**RAZREDNIK**

* Na početku nastavne godine (na 1. satu razrednika, tj. na 1. roditeljskom sastanku) treba upoznati javno sve učenike i roditelje s elementima i mjerilima ocjenjivanja vladanja učenika.
* Tijekom nastavne godine bilješke o ponašanju učenika (po potrebi) treba evidentirati u predmet Sat razrednika.
* Na kraju nastavne godine, na zadnjem Satu razrednika, javno zaključiti i priopćiti, te obrazložiti ocjenu vladanja svakom učeniku, te je u odgovarajuću rubriku upisati.
* U Dnevnik rada za Sat razrednika upisati „Javno zaključivanje i priopćavanje ocjena vladanja učenika“.
* Redovito informirati roditelje o vladanju učenika, dogovarati i poduzimati mjere za unapređivanje vladanja učenika.
* Voditi brigu o tome da roditelj pravovremeno dobije informaciju koju će i zbog čega ocjenu vladanja imati njegovo dijete na kraju nastavne godine.

**RODITELJ**

* Ima pravo znati elemente, načine i postupke vrednovanja vladanja.
* O načinima i postupcima vrjednovanja i ocjenjivanja vladanja roditelje informira razrednik na roditeljskim sastancima i individualnim informativnim razgovorima.
* Roditelji imaju pravo uputiti primjedbe, komentare i sugestije o vrednovanju vladanja učenika koje podnose ravnatelju i/ili Vijeću roditelja.

**UČENIK**

* Ima pravo znati elemente ocjenjivanja, kao i načine i postupke vrednovanja vladanja.
* Dužan se pridržavati svih pravila koja se odnose na načine i postupke vrednovanja, te na pravila ponašanja učenika u školi.
* Ukoliko se učenik ne pridržava pravila, učitelj/razrednik/stručni suradnik može predložiti određenu pedagošku mjeru razredniku, Razrednome ili Učiteljskome vijeću, koje može donijeti odluku o izricanju pedagoške mjere učeniku.

**ELEMENTI OCJENJIVANJA VLADANJA UČENIKA**

* odnos učenika prema učenju i radu
* odnos prema drugim učenicima
* odnos prema učiteljima i drugim djelatnicima škole
* odnos prema vlastitoj i tuđoj imovini, društvenom i prirodnom okružju te poštivanje pravila Kućnog reda škole, školskih i razrednih pravila

**UKRATKO**

UZORNO VLADANJE ima učenik za kojega uz navedene kriterije vrijedi sljedeće:

* Učenik redovito poštuje Kućni red škole te školska i razredna pravila u cijelosti.
* Učenik nema izrečenu pedagošku mjeru tijekom tekuće nastavne godine.
* Uzorno vladanje može imati učenik kojemu je izrečena pedagoška mjera opomene, ali uz uvjet da je preuzeo odgovornost i popravio ponašanje zbog kojeg mu je izrečena mjera.
* Učenik, kojemu je izrečena opomena, a koji nije preuzeo odgovornost za svoje ponašanje i ponavlja ponašanje zbog kojeg je dobio navedene pedagoške mjere, ne može imati uzorno vladanje.

DOBRO VLADANJE ima učenik za kojeg uz navedene kriterije vrijedi sljedeće:

* Učenik povremeno (prema Pravilniku o kriterijima za izricanje pedagoških mjera u osnovnoj školi) ne poštuje i krši Kućni red škole te školska i razredna pravila.
* Učenik iz nastavnih predmeta ima više bilješki za neprihvatljivo ponašanje, a nema izrečenu pedagošku mjeru
* Učeniku je tijekom nastavne godine izrečena pedagoška mjera opomene, nakon čega učenik nije prihvatio odgovornost i nije popravio ponašanje zbog kojega mu je izrečena mjera.
* Učenik kojemu je tijekom nastavne godine izrečena pedagoška mjera ukora.
* Dobro vladanje može imati učenik kojemu je izrečena mjera strogog ukora, ali uz uvjet da je učenik prihvatio odgovornost i popravio/la svoje ponašanje.
* Učenik kojemu je izrečena mjera strogog ukora, a koji nije preuzeo odgovornost za svoje ponašanje i ponavlja ponašanje zbog kojega je dobio navedenu pedagošku mjeru, ne može imati dobro vladanje.

LOŠE VLADANJE ima učenik za kojeg uz navedene kriterije vrijedi sljedeće:

* Učenik učestalo ne poštuje i krši Kućni red kkole te školska i razredna pravila.
* Loše vladanje ima učenik kojemu je izrečena mjera strogog ukora

**DETALJNO**

UZORNO VLADANJE

* poštuje Kućni red škole, školska i razredna pravila
* redovito izvršava školske i domaće zadatke
* redovito donosi pribor za rad i sportsku opremu za tjelesnu i zdravstvenu kulturu
* aktivan i zainteresiran na nastavi i drugim oblicima odgojno-obrazovnog rada
* samoinicijativan i motiviran za rad
* trudi se prema svojim sposobnostima u izvršavanju zadataka
* prihvaća odgovornost za ponašanje i rezultate svog učenja
* sluša upute učitelja i svake odrasle osobe u školi i izvršava postavljene zadatke
* pristojan i poštuje učitelje i druge radnike
* ne ometa druge učenike u praćenju nastave
* ne ugrožava druge učenike i učitelje ni psihički ni fizički
* pomaže drugim učenicima
* odnosi se prijateljski, uvažava osjećaje drugih učenika
* ne uništava pribor i imovinu drugih učenika
* učenik čuva imovinu škole ne šara po klupama, zidovima, vratima, WC-u
* preuzima odgovornost za moguću nastalu štetu
* svoje radno mjesto nakon nastavnog sata ostavlja čisto i uredno
* služi kao primjer svojim uzornim ponašanjem prema učiteljima, učenicima i drugim radnicima škole
* ne započinje sukobe, ne psuje, ne tuče se, ne pljuje, ne zviždi po školi
* svjestan je svojih pogrešaka i ne ponavlja ih
* doprinosi ugledu škole
* redovito pohađa nastavu i druge oblike odgojno-obrazovnog rada

DOBRO VLADANJE

* učestalije (prema Pravilniku o kriterijima za izricanje pedagoških mjera) krši Kućni red, školska i razredna pravila
* povremeno ne izvršava radne obveze (domaća zadaća, pribor, oprema za tjelesnu i zdravstvenu kulturu)
* odbija suradnju, timski rad, pomoć drugim učenicima
* ne poštuje učenike, učitelje i druge radnike škole
* samo povremeno poštuje pravila kulturnog ophođenja s odraslima
* ne odnosi se s poštovanjem prema svim učiteljima i ostalim radnicima Škole
* više od jednom je upozoren zbog radnje koja ugrožava sigurnost učenika, učitelja i radnika škole na nastavi često nezainteresiran i odsutan
* ometa druge učenike u učenju i praćenju nastave usprkos upozorenju učitelja
* izrečena je pedagoška mjera opomene/ukora
* ponavlja pogreške za koje je već upozoren
* prebacuje krivicu na druge (ne preuzima odgovornost za svoje ponašanje)
* ugrožava druge učenike psihički i fizički usprkos razgovoru i upozorenju odraslih osoba u školu
* često izaziva sukobe, ismijava, vrijeđa, psuje
* neredovito polazi nastavu i druge oblike odgojno-obrazovnog rada

LOŠE VLADANJE

* ne poštuje Kućni red škole, školska i razredna pravila
* učenike, učitelje i ostale radnike ugrožava psihički i fizički ne poštujući njihova prava (ophodi se drsko, izazivajuće, vrijeđa, prijeti, psuje, namjerno se zatrčava)
* narušava radnu atmosferu u razredu (često ometa nastavu i rad učitelja i učenika vikanjem, upadanjem u riječ, „pjevanjem”, svađanjem, psovanjem, vrijeđanjem, hodanjem po razredu, nedopuštenim izlaskom iz razreda za vrijeme sata)
* svojim ponašanjem ugrožava svoju i sigurnost drugih u školi
* nasilan prema učenicima, učiteljima i ostalim radnicima škole
* ne želi pomagati drugim učenicima
* omalovažava, vrijeđa i izruguje se drugim učenicima, iznosi neistine (s obzirom na spol, nacionalnost)
* ostvaruje neprimjereni fizički kontakt ne poštujući prava drugih
* koristi neprimjereni rječnik (npr. proste riječi…)
* učestalo laže
* ne donosi pribor i opremu za tjelesnu i zdravstvenu kulturu
* druge učenike potiče na loše ponašanje
* ima izrečenu pedagošku mjeru strogi ukor
* namjerno uništava pribor i stvari drugih učenika
* namjerno uništava školsku imovinu
* unosi zabranjene i opasne stvari
* radno mjesto ostavlja neurednim
* zagađuje vanjski i unutarnji prostor škole (baca papire, odgriske, komade hrane) potiče druge učenike na nemaran odnos
* otuđuje imovinu škole, drugih učenika i radnika
* narušava ugled škole na izletima, susretima, priredbama (nedoličnim ponašanjem, uništavanjem imovine, krađom)
* ne reagira na poticaj i dalje se nedolično ponaša i odbija rad
* učestalo ponavlja nedolične i neprimjerene radnje i ne prihvaća odgovornost za svoje postupke
* kasni na nastavu i odlazi s nastave samoinicijativno bez opravdanog razloga
* neopravdano izostaje s nastave i drugih oblika odgojno-obrazovnog rada
* snimanje i javno objavljivanje drugih bez njihova pristanka

Ovi Kriteriji ocjenjivanja vladanja stupaju na snagu sljedećeg dana od dana objave na oglasnoj ploči Škole.

KLASA: 011-03/24-01/03

URBROJ: 2198-1-2-24-1

Zadar, 9. travnja 2024.

Predsjednica Školskog odbora

Luciana Karuza